ગૂગલના સ્વયંચાલિત વાહનની પરિયોજનાને વેયમો નામ અપાયું હતું. તેણે અમેરિકાના ફૉએનિક્સમાં ગયા મહિને વૉલમાર્ટ સ્ટૉર માટે આવો જ પરીક્ષણનો કાર્યક્રમ હાથ ધર્યો હતો. વેયમો એવી સેવા શરૂ કરવા પ્રયાસ કરી રહી છે જેમાં બસ અને રેલવેના મુસાફરો નજીકના ઠેકાણે જવા સ્વયંચાલિત કાર માટે ઑર્ડર આપી શકે. ફૉએનિક્સ વિસ્તારમાં ટ્રાન્ઝિટ લાઇનનું કામ સંભાળતી વેલી મેટ્રો અત્યારે આ પરીક્ષણ કરી રહી છે.